text: гильдийлік әдіс саяси көш-басшылар мен элитаны рекруттау әдістерінің бірі. бұл әдіске сәйкес басқарушы кадрларды таңдау тәсілінде алдын ала белгіленген критерийлер мен ережелер және таңдау процедурасы аса маңызды рөл ойнайды. гильдийлік әдіс негізінен рекрутгау барысында қоғамға, жұртшылыққа жариялана бермейтін әдістер жүйесінен тұрады. шын мәнінде ол жетекші басқару орындарына үміткерлерді өткізетін көптеген институттарды ойластыратын кадрларды селекциялаудың бюрократиялық жүйесі болып табылады. мысалы, кеңестік жүйеде бүкіл кадрларды іріктеу осы бағытта жүрді. мүнда билікке көтерілу үшін қажетті талаптар алдын ала белгілі болды: әлеуметтік шығу тегі, шаруашылық жүмыстарындағы болуы, партиялық білімі, шет аймақтарда еңбек тәжірибесі және т.б. осылайша элиталық таңдау негізінен партияның өз ішінен жүргізілді, үлтына, шет елдердегі ағайын-туысының бар-жоғына баса назар аударылды.